
ŠAKIŲ RAJONO SAVIVALDYBĖS  TARYBA

SPRENDIMAS
DĖL VIEŠOSIOS ĮSTAIGOS GELGAUDIŠKIO AMBULATORIJOS  2009 METŲ FINANSINĖS ATSKAITOMYBĖS TVIRTINIMO BEI PRITARIMO VEIKLOS ATASKAITAI
 

2010 m. balandžio 29 d. Nr. T-94
Šakiai

 

 

                    Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 19 p. ir 3 d. 5 p., Viešųjų įstaigų įstatymo (Žin., 1996, Nr.68-1633; 2004, Nr.25-752) 10 str. 1 d. 6 p. ir 12 str. 1 d. bei rajono savivaldybės tarybos 2009 m. vasario 26 d. sprendimu Nr.T-31 patvirtinto rajono savivaldybės tarybos veiklos reglamento 82.19.2 ir 83.5 p., nusprendžia:
                    1.  Patvirtinti viešosios įstaigos Gelgaudiškio ambulatorijos 2009 metų finansinę atskaitomybę (pridedama).

                    2.   Pritarti viešosios įstaigos Gelgaudiškio ambulatorijos 2009 metų veiklos ataskaitai (pridedama).

 

 

Meras


                                                
  Juozas Bertašius

VIEŠOSIOS ĮSTAIGOS GELGAUDIŠKIO AMBULATORIJOS

2009 m. VEIKLOS ATASKAITA


Vš.Į. Gelgaudiškio ambulatorija teikia nespecializuota kvalifikuotą pirminę asmens sveikatos priežiūros paslaugą prisirašiusiems prie Vš.Į. Gelgaudiškio ambulatorijos asmenims,  Gelgaudiškio miesto ir seniūnijos gyventojams. Būtinoji ir skubi medicinos pagalba teikiama visiems asmenims nemokamai

2009 metų sausio mėn. 1 d. buvo prisirašę 2518 gyventojai , o 2008 m. gruodžio mėn. 31 d. 2470. Sumažėjo 48 gyventojais. 


Vš.Į. Gelgaudiškio ambulatorijoje dirba 3 BPG, gydytoja akušerė-ginekologė, bendrosios praktikos gydytoja odontologė, 4 bendruomenės slaugytojos, klinikos laborantė, gydytojos odantologės padėjėja. Iš viso dirba 14 darbuotojų.


Gautas higienos pasas tolimesniam ambulatorijos ir odontologinio kabineto darbui užregistruotas akreditavimo tarnyboje prie SAM LR. Ambulatorija yra apsidraudusi civilinės atsakomybės draudimu.


Vš. Į. Gelgaudiškio ambulatorijoje yra visa įranga reikalinga bendrosios praktikos gydytojo darbui. Yra licencijos ambulatorijos darbui ir odontologijos kabineto darbui.


Per 2009 m. pas BPG apsilankė 13656 gyventojai iš jų dėl ligos :10095   suaugusieji ir 1962 vaikai, 624 kartus gydytojai apsilankė pas ligonius namuose: iš jų 33 kartus pas vaikus. Buvo atlikta 6469 tyrimai: išjų 1319 biocheminių tyrimų, užrašytos 495 elektrokardiogramos, atlikti 204 ultragarsiniai tyrimai. Profilaktiškai apžiūrėti 417 vaikų iš jų 21 vaikai iki 1 m. Gydytojas odantologas priėmė 1666 ligonius. Stebėtos 29 nėščiosios moterys, gimė 18 vaikų.


Pagal savivaldybės viešųjų sveikatos priežiūros įstaigų vertinimo kriterijus: 1.1.1 pas šeimos gydytoją apsilankiusių pacientų – 71 proc., vaikų iki 18m. priežiūros – 89 proc., 1.1.2 apsilankymų- 25 proc., 1.1.3-nėra laukimo eilių, 1.1.4  profilaktiškai apsilankiusių -11 proc.


Sveiko gyvenimo būdo skatinimui, ligų prevencijai gerinti buvo perskaitytos 145 paskaita, išleista 27 stendai.


Už suteiktas paslaugas iš PSDF biudžeto Kauno TLK gauta 523405 Lt. Už mokamas paslaugas gauta 34921 Lt. Darbo užmokesčiui skirta 328297 Lt. socialiniam draudimui skirta 101706 Lt. tai sudarė 75 proc. gaunamų pajamų. 


 Vš. Į. Gelgaudiškio ambulatorija gavo 36561 Lt. pelno iš jo 8482 Lt.gautas įsiskolinimas iš Centrinės Projektų Valdymo agentūros


TLK už suteiktas paslaugas liko skolinga 55092 Lt.


Iš rajono savivaldybės finansavimo nebuvo gauta. Kadangi Vš.Į. Gelgaudiškio ambulatorija buvo skolinga UAB „Jurmedija“ 4815 Lt. Skola buvo padengta ambulatorijos lėšomis, kurios sutaupytos mažinant darbuotojų atlyginimus.


 Išvados:

1. Pastoviai mažėja prisirašiusiųjų prie VšĮ. Gelgaudiškio ambulatorijos asmenų.

2. Mažėja vaikų, naujagimių, dirbančių asmenų skaičius.

3. Didėja darbo krūviai dėl didėjančio seno amžiaus žmonių skaičiaus.

4. Labai daug laiko užima BPG darbo krūvyje socialinių paslaugų teikimas, kurių ligonių kasos neapmoka.



Vyr. gydytojas

Jėgas Poškevičius

